title: Provedbena Uredba Komisije (EU) br. 489/2012 od 8. lipnja 2012. o utvrđivanju provedbenih pravila za primjenu članka 16. Uredbe (EZ) br. 1925/2006 Europskog parlamenta i Vijeća o dodavanju vitamina, minerala i određenih drugih tvari hrani  Tekst značajan za EGP

text:
               13/Sv. 48

               HR

               Službeni list Europske unije

               267

         32012R0489

               L 150/71

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 489/2012
   od 8. lipnja 2012.
   o utvrđivanju provedbenih pravila za primjenu članka 16. Uredbe (EZ) br. 1925/2006 Europskog parlamenta i Vijeća o dodavanju vitamina, minerala i određenih drugih tvari hrani
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1925/2006 Europskog parlamenta i Vijeća od 20. prosinca 2006. o dodavanju vitamina, minerala i određenih drugih tvari hrani (1), a posebno njezin članak 16.,
   budući da:

               (1)

               Člankom 16. Uredbe (EZ) br. 1925/2006 utvrđuje se da će Komisija do 1. srpnja 2013. dostaviti Europskom parlamentu i Vijeću izvješće o učincima provedbe te Uredbe. S tim u vezi, države članice dostavljaju Komisiji odgovarajuće relevantne informacije.

               (2)

               Odgovarajuće relevantne informacije koje države dostavljaju trebale bi se odnositi na razvoj tržišta hranom kojoj su dodani vitamini i minerali te uključivati podatke koji pokazuju tržišne trendove nakon što je na razini Unije usklađeno područje dodavanja vitamina i minerala hrani.

               (3)

               Te bi informacije trebale uključivati obrasce potrošnje hrane kojoj su dodani vitamini i minerali kao i informacije o unosu vitamina i minerala kod populacije odnosno određenih populacijskih skupina. One bi trebale obuhvatiti podatke koji pokazuju promjene u prehrambenim navikama do kojih je došlo nakon što je na razini Unije usklađeno područje dodavanja vitamina i minerala hrani.

               (4)

               Relevantne informacije koje države članice dostavljaju trebale bi se odnositi i na tvari koje nisu vitamini ili minerali, a koje se dodaju hrani, uključujući dodatke prehrani, kako su definirani Direktivom 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (2). Te bi informacije trebale obuhvatiti informacije o potrošnji takve hrane i količinama dodanih tvari te o svim nacionalnim mjerama, zakonodavnim ili nezakonodavnim, koje su donesene kako bi se ograničila ili zabranila uporaba određenih drugih tvari u hrani.

               (5)

               Ovim je provedbenim pravilima potrebno utvrditi popis relevantnih informacija koje države članice trebaju sakupiti i dostaviti Komisiji te utvrditi zajednički oblik u kojem se te informacije trebaju dostaviti.

               (6)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Predmet
   Ovom se Uredbom utvrđuju provedbena pravila za primjenu članka 16. Uredbe (EZ) br. 1925/2006, a posebno u pogledu pružanja odgovarajućih relevantnih informacija Komisiji od strane država članica u svrhu ocjenjivanja učinaka provedbe Uredbe (EZ) br. 1925/2006.
   Članak 2.
   Relevantne informacije
   1.   Države članice do 1. srpnja 2012. dostavljaju Komisiji odgovarajuće relevantne informacije koje se posebno odnose na sljedeće:

               (a)

               razvoj nacionalnog tržišta hranom kojoj su dodani vitamini i minerali nakon datuma početka primjene Uredbe (EZ) br. 1925/2006;

               (b)

               obrasce potrošnje hrane kojoj su dodani vitamini i minerali;

               (c)

               razine unosa vitamina i minerala kod populacije;

               (d)

               dodavanje tvari koje nisu vitamini ili minerali hrani i dodacima prehrani, kako su definirani u članku 2. točki (a) Direktive 2002/46/EZ, te informacije o obrascima potrošnje takve hrane kao i o količinama tih tvari dodanih hrani i dodacima prehrani.

         2.   Potrebne relevantne informacije iz stavka 1. koje države članice dostavljaju Komisiji uključuju barem informacije navedene u Prilogu I. ovoj Uredbi.
   Potrebne relevantne informacije i podaci vezani uz njih dostavljaju se Komisiji u obliku koji je utvrđen u Prilogu II. ovoj Uredbi.
   3.   Ako bilo koja informacija navedena u Prilogu I. nije dostupna ili se zbog nekog drugog razloga ne može dostaviti Komisiji do 1. srpnja 2012., država članica o tome obavješćuje Komisiju.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. lipnja 2012.

            Za Komisiju

            Predsjednik

         José Manuel BARROSO

      (1)  SL L 404, 30.12.2006., str. 26.

      (2)  SL L 183, 12.7.2002., str. 51.

      PRILOG I.

         Potrebne relevantne informacije koje države članice moraju dostaviti u svrhu ocjenjivanja učinaka provedbe Uredbe (EZ) br. 1925/2006

                  A.

                  Informacije o razvoju nacionalnog tržišta hranom kojoj su dodani vitamini i minerali uključuju sljedeće:

                              1.

                              opće informacije o nacionalnom tržištu koje uključuju i podatke o tržišnom udjelu određene hrane ili kategorija hrane;

                              2.

                              informacije o trendovima u razvoju nacionalnog tržišta.

                        Informacije iz točaka 1. i 2. uključuju informacije o hrani koja sadrži najčešće dodavane vitamine i minerale i informacije o količinama vitamina i minerala dodanih hrani. Te se informacije mogu dobiti iz komercijalno dostupnih izvješća o tržištu, nacionalnih mjera praćenja i drugih relevantnih i jasno određenih izvora.

                  B.

                  Informacije o obrascima potrošnje hrane kojoj su dodani vitamini i minerali uključuju sljedeće:

                              1.

                              informacije o obrascima potrošnje određene hrane ili kategorija hrane kojima su dodani vitamini i minerali, i to za populaciju i, prema potrebi, za pojedine populacijske skupine, koje uključuju i informacije o hrani koja sadrži najčešće dodavane vitamine i minerale te informacije o količinama vitamina i minerala dodanih hrani;

                              2.

                              informacije dobivene iz studija o potrošnje hrane, koje su reprezentativne na nacionalnoj razini, podatke iz akademskih studija i drugih relevantnih i jasno određenih izvora, koje uključuju i informacije o metodologiji ispitivanja potrošnje hrane, kao što su metodologija procjene prehrane, te o ocijenjenim populacijskim podskupinama i dobnim skupinama;

                              3.

                              informacije o svim uočenim promjenama u ukupnim prehrambenim navikama i trendovima u potrošnji hrane kojoj su dodani vitamini i minerali, posebno onim promjenama koje se mogu povezati s datumom početka primjene Uredbe (EZ) br. 1925/2006. Države članice dostavljaju pojedinosti o podacima na kojima se temelje uočene promjene, zajedno s pojedinostima o osnovnim podacima koji su korišteni za usporedbu prijašnje i sadašnje potrošnje hrane kojoj su dodani vitamini i minerali.

                  C.

                  Informacije o razinama unosa vitamina i minerala uključuju sljedeće:

                              1.

                              informacije o razinama unosa vitamina i minerala za populaciju i, prema potrebi, za pojedine populacijske skupine. Ove se informacije dobivaju iz izvora podataka iz točke B.2. ovog Priloga;

                              2.

                              informacije o svim uočenim promjenama u razinama unosa vitamina i minerala, koje uključuju i podatke o trendovima u razinama unosa koji se mogu povezati s datumom početka primjene Uredbe (EZ) br. 1925/2006. Države članice dostavljaju pojedinosti o podacima na kojima se temelje uočene promjene, koje uključuju i pojedinosti o osnovnim podacima koji su korišteni za usporedbu razina unosa vitamina i minerala prije i nakon datuma početka primjene Uredbe (EZ) br. 1925/2006.

                  D.

                  Informacije o dodavanju hrani tvari koje nisu vitamini ili minerali uključuju sljedeće:

                              1.

                              informacije o nacionalnom tržištu hranom kojoj su dodane određene druge tvari, koje uključuju i podatke o tržišnom udjelu pojedine hrane ili kategorija hrane;

                              2.

                              informacije o nacionalnom tržištu dodacima prehrani kako su definirani u točki (a) članka 2. Direktive 2002/46/EZ;

                              3.

                              informacije o tvarima koje su najčešće dodavane hrani, a koje se temelje na podacima iz komercijalno dostupnih izvješća o tržištu, nacionalnih mjera praćenja i drugih relevantnih i jasno određenih izvora, te informacije o količinama drugih tvari dodanih hrani ili kategorijama hrane;

                              4.

                              informacije o nacionalnim mjerama, koje uključuju zakonodavne i nezakonodavne mjere, čiji je cilj ograničiti ili zabraniti uporabu drugih tvari u proizvodnji hrane i dodataka prehrani.

      PRILOG II.

         Oblik u kojem moraju biti predočene informacije koje dostavljaju države članice

         Razvoj tržišta hranom kojoj su dodani vitamini i minerali

                  Vrsta informacije koju treba dostaviti

                  Izvor podataka

                  Udio koji na nacionalnom tržištu imaju različiti prehrambeni proizvodi kojima su dodani vitamini i minerali, razvrstani u 20 glavnih kategorija hrane određenih sustavom razvrstavanja hrane FoodEx (1), isključujući hranu za posebne prehrambene potrebe i dodatke prehrani.

                  Trendovi u veličini tržišta hranom kojoj su dodani vitamini i minerali, a posebno informacije o tržištu prije i nakon datuma početka primjene Uredbe (EZ) br. 1925/2006.

         Obrasci potrošnje hrane kojoj su dodani vitamini i minerali

                  Vrsta informacije koju treba dostaviti

                  Izvor podataka

                  Prosječna potrošnja hrane kojoj su dodani vitamini i minerali, u populaciji.
                  Prosječna potrošnja hrane kojoj su dodani vitamini i minerali, u sljedećim populacijskim skupinama:

                              —

                              odrasli (18 godina i stariji),

                              —

                              djeca (ispod 18 godina); i, prema potrebi, po određenim dobnim skupinama, i

                              —

                              po kategorijama hrane, prema 20 glavnih kategorija hrane određenih sustavom razvrstavanja hrane FoodEx, isključujući hranu za posebne prehrambene potrebe i dodatke prehrani.

                  Količine vitamina i minerala dodanih hrani, prema 20 glavnih kategorija hrane određenih sustavom razvrstavanja hrane FoodEx. Ovaj se podatak navodi kao dodana količina ili raspon dodane količine.

                  Uočene promjene u obrascima potrošnje hrane kojoj su dodani vitamini i minerali, uključujući pojedinosti o osnovnim podacima korištenim za usporedbu potrošnje prije i nakon datuma početka primjene Uredbe (EZ) br. 1925/2006.

         Razine unosa vitamina i minerala

                  Vrsta informacije koju treba dostaviti

                  Izvor podataka

                  Prosječne razine unosa vitamina i minerala u populaciji.
                  Prosječne razine unosa vitamina i minerala prema sljedećim populacijskim skupinama:

                              —

                              odrasli (18 godina i stariji),

                              —

                              djeca (ispod 18 godina); i, prema potrebi, po određenim dobnim skupinama.

                  Metodologija ispitivanja potrošnje hrane (uglavnom metode procjene prehrane, dobne skupine, populacijske podskupine).

                  Uočene promjene u razinama unosa vitamina i minerala, uključujući pojedinosti o osnovnim podacima korištenim za usporedbu razina unosa prije i nakon datuma početka primjene Uredbe (EZ) br. 1925/2006.

         Dodavanje tvari koje nisu vitamini ili minerali

                  Vrsta informacije koju treba dostaviti

                  Izvor podataka

                  Udio koji na nacionalnom tržištu imaju prehrambeni proizvodi, koji uključuju i dodatke prehrani, kojima su dodane tvari koje nisu vitamini ili minerali, prema sljedećim kategorijama korištenih tvari:

                              1.

                              Aminokiseline

                              2.

                              Enzimi

                              3.

                              Prebiotici i probiotici

                              4.

                              Esencijalne masne kiseline i druge posebne masne kiseline

                              5.

                              Bilje i biljni ekstrakti

                              6.

                              Ostale tvari.

                  Trendovi u veličini tržišta, a posebno informacije o tržištu prije i nakon datuma početka primjene Uredbe (EZ) br. 1925/2006.

                  Nacionalne mjere koje se odnose na ograničavanje ili zabranu uporabe drugih tvari u proizvodnji hrane koja uključuje i dodatke prehrani.

         (1)  Europska agencija za sigurnost hrane; The food classification and description system FoodEx 2 (draft- revision 1). Supporting Publications 2011:215. [str. 438]. Dostupno na internetskoj adresi: www.efsa.europa.eu.


title: Provedbena uredba Komisije (EU) 2016/2097 оd 30. studenoga 2016. o izmjeni Provedbene uredbe (EU) br. 543/2011 u pogledu razina aktiviranja dodatnih carina za određeno voće i povrće

text:
               1.12.2016

               HR

               Službeni list Europske unije

               L 326/9

         PROVEDBENA UREDBA KOMISIJE (EU) 2016/2097
   оd 30. studenoga 2016.
   o izmjeni Provedbene uredbe (EU) br. 543/2011 u pogledu razina aktiviranja dodatnih carina za određeno voće i povrće
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
   budući da:

               (1)

               Provedbenom uredbom Komisije (EU) br. 543/2011 (2) predviđa se nadzor nad uvozom proizvoda iz njezina Priloga XVIII. Taj se nadzor provodi u skladu s detaljnim pravilima iz članka 308.d Uredbe Komisije (EEZ) br. 2454/93 (3).

               (2)

               Radi primjene članka 5. stavka 4. Sporazuma o poljoprivredi (4) zaključenog u okviru Urugvajske runde višestranih trgovinskih pregovora te na temelju zadnjih podataka dostupnih za 2013., 2014. i 2015. trebalo bi izmijeniti razinu aktiviranja u pogledu primjene dodatnih carina za određeno voće i povrće od 1. studenoga 2016.

               (3)

               Provedbenu uredbu (EU) br. 543/2011 trebalo bi stoga na odgovarajući način izmijeniti. Radi jasnoće trebalo bi u cijelosti zamijeniti Prilog XVIII. navedenoj uredbi.

               (4)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova bi Uredba trebala stupiti na snagu na dan objave,

         DONIJELA JE OVU UREDBU:
   Članak 1.
   Prilog XVIII. Provedbenoj uredbi (EU) br. 543/2011 zamjenjuje se tekstom utvrđenim u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. studenoga 2016.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  Provedbena Uredba Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (SL L 157, 15.6.2011., str. 1.).

      (3)  Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253, 11.10.1993., str. 1.).

      (4)  SL L 336, 23.12.1994., str. 22.

      PRILOG

            „PRILOG XVIII.

               DODATNE UVOZNE CARINE: GLAVA IV., POGLAVLJE I., ODJELJAK 2.

            Neovisno o pravilima za tumačenje kombinirane nomenklature, smatra se da opisi robe imaju samo indikativnu vrijednost. Područje primjene dodatnih carina određeno je, u okviru ovog Priloga, na temelju oznaka KN koje su bile na snazi u vrijeme donošenja ove Uredbe.

                        Serijski broj

                        Oznaka KN

                        Opis robe

                        Razdoblje primjene

                        Razine aktiviranja (u tonama)

                        78.0015

                        0702 00 00

                        Rajčice

                        1. listopada 2016. do 31. svibnja 2017.

                        459 296

                        78.0020

                        1. lipnja 2016. do 30. rujna 2016.

                        33 923

                        78.0065

                        0707 00 05

                        Krastavci

                        1. svibnja 2016. do 31. listopada 2016.

                        20 972

                        78.0075

                        1. studenoga 2016. do 30. travnja 2017.

                        15 253

                        78.0085

                        0709 91 00

                        Artičoke

                        1. studenoga 2016. do 30. lipnja 2017.

                        7 597

                        78.0100

                        0709 93 10

                        Tikvice

                        1. siječnja 2017. do 31. prosinca 2017.

                        143 275

                        78.0110

                        0805 10 20

                        Naranče

                        1. prosinca 2016. do 31. svibnja 2017.

                        269 562

                        78.0120

                        0805 20 10

                        Klementine

                        1. studenoga 2016. do kraja veljače 2017.

                        72 334

                        78.0130

                        0805 20 30
                        0805 20 50
                        0805 20 70
                        0805 20 90

                        Mandarine (uključujući tangerine i satsume); wilkings i slični križanci agruma

                        1. studenoga 2016. do kraja veljače 2017.

                        86 651

                        78.0155

                        0805 50 10

                        Limuni

                        1. lipnja 2016. do 31. prosinca 2016.

                        293 087

                        1. lipnja 2017. do 31. prosinca 2017.

                        333 424

                        78.0160

                        1. siječnja 2017. do 31. svibnja 2017.

                        231 536

                        78.0170

                        0806 10 10

                        Stolno grožđe

                        21. srpnja 2016. do 20. studenoga 2016.

                        70 580

                        78.0175

                        0808 10 80

                        Jabuke

                        1. siječnja 2017. do 31. kolovoza 2017.

                        503 266

                        78.0180

                        1. rujna 2016. do 31. prosinca 2016.

                        54 155

                        1. rujna 2017. do 31. prosinca 2017.

                        260 376

                        78.0220

                        0808 30 90

                        Kruške

                        1. siječnja 2017. do 30. travnja 2017.

                        239 571

                        78.0235

                        1. srpnja 2016. do 31. prosinca 2016.

                        118 018

                        1. srpnja 2017. do 31. prosinca 2017.

                        23 307

                        78.0250

                        0809 10 00

                        Marelice

                        1. lipnja 2016. do 31. srpnja 2016.

                        4 939

                        78.0265

                        0809 29 00

                        Trešnje, osim višanja

                        21. svibnja 2016. do 10. kolovoza 2016.

                        29 166

                        78.0270

                        0809 30

                        Breskve, uključujući nektarine

                        11. lipnja 2016. do 30. rujna 2016.

                        3 849

                        78.0280

                        0809 40 05

                        Šljive

                        11. lipnja 2016. do 30. rujna 2016.

                        18 155 ”


title: Provedbena uredba Komisije (EU) 2017/1120 оd 22. lipnja 2017. o određivanju količina koje je potrebno dodati količini utvrđenoj za podrazdoblje od 1. listopada do 31. prosinca 2017. u okviru carinskih kvota koje su Uredbom (EZ) br. 442/2009 otvorene u sektoru svinjskog mesa

text:
               23.6.2017

               HR

               Službeni list Europske unije

               L 162/52

         PROVEDBENA UREDBA KOMISIJE (EU) 2017/1120
   оd 22. lipnja 2017.
   o određivanju količina koje je potrebno dodati količini utvrđenoj za podrazdoblje od 1. listopada do 31. prosinca 2017. u okviru carinskih kvota koje su Uredbom (EZ) br. 442/2009 otvorene u sektoru svinjskog mesa
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 2. i 3.,
   budući da:

               (1)

               Uredbom Komisije (EZ) br. 442/2009 (2) otvorene su godišnje carinske kvote za uvoz proizvoda iz sektora svinjskog mesa. Kvotama iz dijela B. Priloga I. navedenoj Uredbi upravlja se u skladu s metodom simultane kontrole.

               (2)

               Količine obuhvaćene zahtjevima za uvozne dozvole podnesenima od 1. do 7. lipnja 2017. za podrazdoblje od 1. srpnja do 30. rujna 2017. manje su od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (3)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Količine za koje nisu podneseni zahtjevi za uvozne dozvole u skladu s Uredbom (EZ) br. 442/2009, koje je potrebno dodati podrazdoblju od 1. listopada do 31. prosinca 2017., navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. lipnja 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 442/2009 od 27. svibnja 2009. o otvaranju i predviđanju upravljanja carinskim kvotama Zajednice u sektoru svinjskog mesa (SL L 129, 28.5.2009., str. 13.).

      PRILOG

                  Redni br.

                  Količine za koje nije podnesen zahtjev koje je potrebno dodati količini raspoloživoj za podrazdoblje od 1. listopada do 31. prosinca 2017.
                  (u kg)

                  09.4038

                  8 466 250

                  09.4170

                  1 230 500

                  09.4204

                  1 156 000


title: Provedbena uredba Komisije (EU) 2017/606 оd 29. ožujka 2017. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               30.3.2017

               HR

               Službeni list Europske unije

               L 84/4

         PROVEDBENA UREDBA KOMISIJE (EU) 2017/606
   оd 29. ožujka 2017.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. ožujka 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  288,4

                  IL

                  288,6

                  MA

                  105,2

                  SN

                  213,0

                  TN

                  200,0

                  TR

                  110,6

                  ZA

                  81,7

                  ZZ

                  183,9

                  0707 00 05

                  TR

                  179,1

                  ZZ

                  179,1

                  0709 93 10

                  MA

                  50,0

                  TR

                  118,8

                  ZZ

                  84,4

                  0805 10 22 , 0805 10 24 , 0805 10 28

                  EG

                  51,0

                  IL

                  60,7

                  MA

                  51,0

                  TN

                  50,6

                  TR

                  77,1

                  ZA

                  99,3

                  ZZ

                  65,0

                  0805 50 10

                  EG

                  72,0

                  TR

                  92,7

                  ZZ

                  82,4

                  0808 10 80

                  BR

                  110,4

                  CL

                  99,4

                  CN

                  142,3

                  US

                  128,4

                  ZA

                  114,1

                  ZZ

                  118,9

                  0808 30 90

                  AR

                  100,4

                  CL

                  137,3

                  CN

                  84,7

                  MA

                  115,2

                  ZA

                  108,1

                  ZZ

                  109,1

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena Uredba Komisije (EU) br. 1353/2011 od 20. prosinca 2011. o izmjeni Uredbe (EZ) br. 883/2006 o određivanju detaljnih pravila za primjenu Uredbe Vijeća (EZ) br. 1290/2005 u vezi s vođenjem računa od strane agencija za plaćanje, izjavama o izdacima i prihodima te uvjetima za nadoknadu izdataka u okviru EFJP i EPFRR

text:
               03/Sv. 027

               HR

               Službeni list Europske unije

               355

         32011R1353

               L 338/35

               SLUŽBENI LIST EUROPSKE UNIJE

               20.12.2011.

      PROVEDBENA UREDBA KOMISIJE (EU) br. 1353/2011
   od 20. prosinca 2011.
   o izmjeni Uredbe (EZ) br. 883/2006 o određivanju detaljnih pravila za primjenu Uredbe Vijeća (EZ) br. 1290/2005 u vezi s vođenjem računa od strane agencija za plaćanje, izjavama o izdacima i prihodima te uvjetima za nadoknadu izdataka u okviru EFJP i EPFRR
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (1), a posebno njezin članak 42.,
   budući da:

               (1)

               Članak 70. stavak 4.c Uredbe Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR) (2) dozvoljava da se stopa doprinosa iz EPFRR-a može povećati najviše do 95 % za države članice koje se suočavaju s ozbiljnim teškoćama u pogledu njihove financijske stabilnosti.

               (2)

               Kako bi se državama članicama omogućilo iskorištavanje povećane stope sufinanciranja čim je prije moguće, potrebno je odmah prilagoditi pravila za izračun doprinosa Unije u okviru obračuna EPFRR-a iz Uredbe Komisije (EZ) br. 883/2006 (3).

               (3)

               Uredbu (EZ) br. 883/2006 potrebno je stoga odgovarajuće izmijeniti,

               (4)

               Mjere predviđene u ovoj Uredbi su u skladu s mišljenjem Odbora za poljoprivredne fondove,

         DONIJELA JE OVU UREDBU:
   Članak 1.
   U članku 17. stavku 1. Uredbe (EZ) br. 883/2006 dodaje se sljedeći podstavak:

      „Odstupajući od prvog podstavka, za programe ruralnog razvoja izmijenjene u skladu s člankom 70. stavkom 4.c Uredbe (EZ) br. 1698/2005, doprinos Unije će se tijekom razdoblja u kojem se primjenjuje odstupanje iz članka 70. stavka 4.c te Uredbe izračunati na temelju plana financiranja na snazi zadnjeg dana referentnog razdoblja. Za zadnje referentno razdoblje u kojem se primjenjuje odstupanje iz članka 70. stavka 4.c Uredbe (EZ) br. 1698/2005, u izjavi o izdacima iz članka 16. moraju se odvojeno navesti izdaci nastali prije i nakon primjene odstupanja. Doprinos Unije koji se plaća u pogledu tih podreferentnih razdoblja će se izračunati na temelju plana financiranja na snazi tijekom svakog podreferentnog razdoblja.”

   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. prosinca 2011.

            Za Komisiju

            Predsjednik

         José Manuel BARROSO

      (1)  SL L 209, 11.8.2005., str. 1.

      (2)  SL L 277, 21.10.2005., str. 1.

      (3)  SL L 171, 23.6.2006., str. 1.